Α.Σ.Κ. Χαραυγιακός Ηλιούπολης

Ο Αθλητικός Σύλλογος Καλαθοσφαίρισης Χαραυγιακός Ηλιούπολης είναι ελληνικό σωματείο καλαθοσφαίρισης. Εδρεύει στο Β΄ Δημοτικό Κλειστό Γυμναστήριο στην Ηλιούπολη της Αττικής.

Ο σύλλογος διαθέτει τμήματα καλαθοσφαίρισης ανδρών και γυναικών. Ακόμη διαθέτει τμήματα υποδομών, τα οποία μετέχουν με επιτυχία στα πρωταθλήματα υποδομών. Επίσης, έχει αναδείξει σπουδαίους αθλητές, όπως τους καλαθοσφαιριστές Γιώργο Μποσγανά, Kώστα Μάγλο, κ.α.

Τα τμήματα καλαθοσφαίρισης του σωματείου μετέχουν στις ερασιτεχνικές κατηγορίες της Ε.Σ.Κ.Α. Το τμήμα καλαθοσφαίρισης ανδρών, την αγωνιστική περίοδο 2013-14 αγωνιζόταν στη Β΄ Κατηγορία Ένωσης Σωματείων Καλαθοσφαίρισης Αττικής (Ε.Σ.Κ.Α.).

Το τμήμα καλαθοσφάιρισης γυναικών, μετείχε στις ερασιτεχνικές κατηγορίες της Ε.Σ.Κ.Α. έως το 2012. Το 2013, συγχωνεύθηκε με την ομάδα Ακαδημία Ηλιούπολη 2008. Για την αγωνιστική περίοδο 2013-14 αγωνίστηκε στη Β΄ Κατηγορία Ε.Σ.Κ.Α.

 Τμήμα καλαθοσφαίρισης ανδρών 
 Ιστορική αναδρομή 
Την αγωνιστική περίοδο 2010-11 το ανδρικό τμήμα καλαθοσφαίρισης του Χαραυγιακού πέτυχε την άνοδό του από το Πρωτάθλημα της Δ' Κατηγορίας Ανδρών της Ε.Σ.Κ.Α. σε εκείνο της Γ' Κατηγορίας με προπονητή τον Παύλο Τζιώρα.«Χαραυγιακός: Γιορτή ανόδου!» , άρθρο στον ιστότοπο Athlisi.com, 10 Μαρτίου 2011. Την επόμενη χρονιά, 2011-12, βρέθηκε στην 11η θέση της τελικής βαθμολογίας του ομίλου του πετυχαίνοντας την παραμονή του.«Γ2: Σώθηκαν ο Χαραυγιακός και η Άμιλλα» , άρθρο στον ιστότοπο SuperBasket.gr, 23 Μαΐου 2012.

Την περίοδο 2012-13 η ομάδα της Ηλιούπολης τερμάτισε στη 2η θέση του ομίλου της κατά την κανονική περίοδο, ισοβαθμώντας με τον πρωτοπόρο Α.Ο. Εκάλης, κερδίζοντας παράλληλα την άνοδο στην επόμενη κατηγορία.

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2013-14, ο Α.Σ.Κ. Χαραυγιακός Ηλιούπολης λαμβάνει μέρος στο Πρωτάθλημα της Β' Κατηγορίας Ανδρών που διοργανώνει η Ε.Σ.Κ.Α.

 Τμήμα καλαθοσφαίρισης γυναικών 
Έδρα του τμήματος καλαθοσφαίρισης γυναικών του Χαραυγιακού Α.Σ.Κ.Η. είναι το Β΄ Δημοτικό Κλειστό Γυμναστήριο Ηλιούπολης.

 Ιστορική αναδρομή 
Την αγωνιστική περίοδο 2011-12 το γυναικείο τμήμα καλαθοσφαίρισης του Χαραυγιακού συμμετείχε στο Πρωτάθλημα της Γ' Κατηγορίας Γυναικών που διοργανώνει η Ε.Σ.Κ. Αττικής. Αντιμετοπίζοντας εννέα αντιπάλους στα πλαίσια του 2ου Ομίλου, ολοκλήρωσε τη χρονιά στην τελευταία θέση της βαθμολογικής κατάταξης.«Αποτελέσματα Γ’ ΕΣΚΑ: Πρωταθλήτρια η ΜΕΝ Ιλίου, στα μπαράζ ο Ωρωπός!», άρθρο στον ιστότοπο WePlayBall.gr, 20 Φεβρουαρίου 2012.

Την επόμενη χρονιά, 2012-13, ο Χαραυγιακός δεν διέθετε γυναικεία ομάδα, ωστόσο τα τμήματα υποδομών του είχαν καλή παρουσία στα ηλικιακά πρωταθλήματα της Ε.Σ.Κ.Α.«Κοντά στη συγχώνευση Χαραυγιακός-Ακαδημία!», άρθρο στον ιστότοπο WePlayBall.gr, 24 Μαΐου 2013.«Απορροφά την Ακαδημία 2008 ο Χαραυγιακός» , άρθρο στον ιστότοπο WomenSports.gr, 28 Μαΐου 2013. Το καλοκαίρι του 2013 ανακοινώθηκε η απορρόφηση από το Χαραυγιακό της γυναικείας ομάδας της Ακαδημίας 2008, έτερης ομάδας της Ηλιούπολης, ξεκινώντας κοινή προσπάθεια στο Πρωτάθλημα της Γ' Κατηγορίας της Ε.Σ.Κ. Αττικής.

Την αγωνιστική περίοδο 2013-14 Ακαδημία και Χαραυγιακός εμφανίστηκαν αμφότεροι στην κλήρωση του Πρωταθλήματος, σε διαφορετικούς ομίλους, ωστόσο ο Χαραυγιακός δεν αγωνίστηκε ποτέ, με όλους τους αγώνες του να κατοκυρώνονται με σκορ 20-0 υπέρ του εκάστοτε αντιπάλου.«Αποτελέσματα Γ' ΕΣΚΑ: Τζάμπολ στους δύο ομίλους!», άρθρο στον ιστότοπο WePlayBall.gr, 9 Οκτωβρίου 2013.«Αποτελέσματα Γ ΕΣΚΑ: Αήττητο πρωτάθλημα για Κρόνο Γέρακα, φιέστα στα Σεπόλια!», άρθρο στον ιστότοπο WePlayBall.gr, 27 Μαρτίου 2014.

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2014-15, ο Α.Σ.Κ. Χαραυγιακός Ηλιούπολης έλαβε μέρος στο Πρωτάθλημα του 2ου Ομίλου της Γ' Κατηγορίας Γυναικών που διοργανώνει η Ε.Σ.Κ. Αττικής. Αντιμετωπίζοντας έντεκα ομάδες στη διεκδίκηση της ανόδου, έκλεισε την κανονική περίοδο με απολογισμό 9 νίκες και 13 ήττες. Ως εκ τούτου κατέλαβε την 7η θέση της τελικής κατάταξης, ανανεώνοντας την παρουσία του στην ίδια κατηγορία και για την επόμενη χρονιά.«Αποτελέσματα Γ ΕΣΚΑ: Αήττητοι πρωταθλητές Αγιος Θωμάς και Δάφνη Δαφνίου!», άρθρο στον ιστότοπο WePlayBall.gr, 2 Απριλίου 2015.

 Παραπομπές 

Εξωτερικοί σύνδεσμοι

 Α.Ο. Χαραυγιακός Ηλιούπολης , ιστολόγιο για τη δραστηριότητα του συλλόγου.

Καλαθοσφαιριση
Κατηγορία:Αθλητικοί σύλλογοι Αθήνας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Ιδρύσεις ομάδων καλαθοσφαίρισης σε άγνωστο έτος